گرک اوددا یانا
دئمه ای گول اولورم گئتمه گؤزومدن اویانا
گرک عاشیق دؤزوب ، هر جورینه یارین دایانا
عالم عشقینده قانون محبت بئله دیر
بولبول حسرت گوله ، پروانه گرک اوددا یانا
منده هیجران غمینی ، قسمت اولا چکدیره رم
سنین او گول یوزینه ، کونلومی حسرت قویاینا
عاقبت آتش آهیمله ، رقیب اود ، توتاجاق
اؤز جزاسین چکه جک ، قاچسا الیمدن هایانا
بیر مبارز ایگیدم ، قویمادیم اغیاری گولوم
جنت کویونا یول تاپسین او گوندن بویانا
یا اوچون عاشیق اودور شوقیله جاندان گئچسین
کیم وفا بسلییه جک ، دوستونا جان قویمایانا ؟
سنده (( واحید )) وطن اوغروندا چالیش مرد کیمی
اینجه قلبینده بؤیوک ، حس محبت اویونا
علی آقا واحد
Filed under: تورکی شعرلر Türkcə şeirlər,علی آقا واحد | Tagged: واحیدین تورکی شعرلری,تورکی شعر,تورکی شعرلر,تورکجه شعر,علی آغا واحدین تورکجه شعری,غلی آقا واحید |
azb_Arab azb_Arab azb_Arab azb_Arab pes_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab